న్యూఢిల్లీ, ఫిబ్రవరి 22: మౌలిక సదుపాయాలు లేకున్నా అవినీతికి పాల్పడి ఓ డెంటల్ కాలేజీలో సీట్లు పెంచారన్న కేసులో డెంటల్ కౌన్సిల్ ఆఫ్ ఇండియా(డీసీఐ) అధ్యక్షుడు దిబ్యేందు మజుందార్పై బుధవారం సీబీఐ కేసు నమోదు చేసింది. ఆయనపై నేర కుట్ర, నమ్మక ద్రోహం, అవినీతి నిరోధక చట్టం కింద ఎఫ్ఐఆర్ నమోదు చేసినట్లు ఓ సీనియర్ అధికారి మీడియాకు తెలిపారు. ఆయనతో పాటు డీసీఐ మాజీ కార్యనిర్వాహక సెక్రటరీ ఎస్కే ఓఝా, జార్ఖండ్లోని వనంచల్ డెంటల్ కాలేజీ, ఆసుపత్రి చైర్మన్, నిలాంబర్ పితాంబర్ యూనివర్సిటీ వైస్ ఛాన్సలర్ ఫిరోజ్ అహ్మద్పై కేసు నమోదు చేశామన్నారు. అనంతరం మజుందార్ ఇంటితో పాటు పలు చోట్ల సోదాలు నిర్వహించామని చెప్పారు. నిలాంబర్ పితాంబర్ వర్సిటీలో సభ్యత్వం తీసుకుని ఎలాంటి మౌలిక సదుపాయాలు లేకున్నా ఆ డెంటల్ కాలేజీ సీట్ల సంఖ్యను 50 నుంచి 100కు పెంచారని ముజుందార్పై ఆరోపణలున్నాయి. వర్సిటీ సభ్యత్వంతో అక్రమ మార్గంలో మరోసారి డీసీఐ చైర్మన్ కావటానికి మజుందార్ కుట్ర పన్నారని సీబీఐ ఎఫ్ఐఆర్లో పేర్కొంది.
newdhilly, fibravari 22: moulika sadupaayaalu lekunna avineetiki palpadi oo dental kaalejeelo seetlu penchaaranna kesulo dental counsil af india(dci) adhyakshudu dibyendu majundaarpai budhavaaram cbi kesu namodu chesindi. aayanapai nera kutra, nammaka droham, avineeti nirodhaka chattam kinda efir namodu chesinatlu oo seanier adhikari mediaku telipaaru. aayanatho paatu dci maji kaaryanirvaahaka secretery eske oeshaa, jaarkhandloni vananchal dental callagy, aasupatri chairman, nilamber pitambar university vais chansalar firoz ahmadpai kesu namodu chesamannaru. anantaram majundar intitho paatu palu chotla sodaalu nirvahinchaamani cheppaaru. nilamber pitambar varsitylo sabhyatvam teesukuni elanti moulika sadupaayaalu lekunna aa dental callagy seatla sankhyanu 50 nunchi 100ku penchaarani mujundaarpai aaropanalunnaayi. versity sabhyatvamtho akrama maargamlo marosari dci chairman kaavataaniki majundar kutra pannarani cbi efirlo perkondi.